CELEX: 22004D0007
Language: el
Date: 2004-02-06 00:00:00
Title: Απόφαση της Μεικτής Επιτροπής του ΕΟΧ αριθ. 7/2004, της 6ης Φεβρουαρίου 2004, για την τροποποίηση του παραρτήματος V (ελεύθερη κυκλοφορία των εργαζομένων) της συμφωνίας για τον ΕΟΧ

Avis juridique important

|

22004D0007

Απόφαση της Μεικτής Επιτροπής του ΕΟΧ αριθ. 7/2004, της 6ης Φεβρουαρίου 2004, για την τροποποίηση του παραρτήματος V (ελεύθερη κυκλοφορία των εργαζομένων) της συμφωνίας για τον ΕΟΧ  

Επίσημη Εφημερίδα αριθ. L 116 της 22/04/2004 σ. 0052 - 0053

Απόφαση της Μεικτής Επιτροπής του ΕΟΧαριθ. 7/2004της 6ης Φεβρουαρίου 2004για την τροποποίηση του παραρτήματος V (ελεύθερη κυκλοφορία των εργαζομένων) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ TOY ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα V της συμφωνίας τροποποιήθηκε από την απόφαση αριθ. 191/1999 της Μεικτής Επιτροπής του ΕΟΧ, της 17ης Δεκεμβρίου 1999(1).(2) Η απόφαση αριθ. 191/1999 καθιέρωσε νέες τομεακές προσαρμογές στο παράρτημα V (ελεύθερη κυκλοφορία των εργαζομένων) και στο παράρτημα VIII (δικαίωμα εγκατάστασης) όσον αφορά το Λιχτενστάιν, οι οποίες πρέπει να τροποποιηθούν κατά τη συμφωνία για τη συμμετοχή της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στον Ευρωπαϊκό Οικονομικό Χώρο, που υπεγράφη στο Λουξεμβούργο στις 14 Οκτωβρίου 2003.(3) Πρέπει να ενσωματωθεί στη συμφωνία η απόφαση 2003/8/ΕΚ της Επιτροπής, της 23ης Δεκεμβρίου 2002, για την εφαρμογή του κανονισμού (ΕΟΚ) αριθ. 1612/68 του Συμβουλίου όσον αφορά την αντιστάθμιση προσφοράς και ζήτησης εργασίας(2),ΑΠΟΦΑΣΙΖΕΙ:Άρθρο 1Το κείμενο του σημείου 7 (απόφαση 93/569/ΕΚ της Επιτροπής) του παραρτήματος V της συμφωνίας, αντικαθίσταται από τα ακόλουθα:"32003 D 0008: Απόφαση 2003/8/ΕΚ της Επιτροπής, της 23ης Δεκεμβρίου 2002, για την εφαρμογή του κανονισμού (ΕΟΚ) αριθ. 1612/68 του Συμβουλίου όσον αφορά την αντιστάθμιση προσφοράς και ζήτησης εργασίας (ΕΕ L 5 της 10.1.2003, σ. 16)."Άρθρο 2Τα κείμενα της απόφασης 2003/8/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.Άρθρο 3Η παρούσα απόφαση αρχίζει να ισχύει στις 7 Φεβρουαρίου 2004, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 6 Φεβρουαρίου 2004.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 74 της 15.3.2001, σ. 29.(2) ΕΕ L 5 της 10.1.2003, σ. 16.(3) Δεν έχουν αναφερθεί συνταγματικές απαιτήσεις.